Държавен вестник, бр. 22, 2013 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  22
НАРОДНО СЪБРАНИЕ
РЕШЕНИЕ
за възлагане на министъра на външните 
работи да бъде отправена покана към меж­
дународни организации и парламентарни 
асамблеи за изпращане на наблюдатели на 
Парламентарни избори 2013 г.
Народното събрание на Република България 
на основание чл. 86, ал. 1 от Конституцията 
на Република България във връзка с § 1, т. 18, 
буква „а“ от допълнителните разпоредби на 
Изборния кодекс
Р Е Ш И :
Възлага на министъра на външните работи 
на Република България да бъде отправена 
покана към международните организации 
и парламентарните асамблеи, посочени в 
§ 1, т. 18, буква „а“ от допълнителните раз­
поредби на Изборния кодекс, за изпращане 
на наблюдатели на Парламентарни избори 
2013 г. Поканата да бъде за разширени мисии 
от наблюдатели.
Решението е прието от 41-ото Народно съб­
рание на 28 февруари 2013 г. и е подпечатано 
с официалния печат на Народното събрание.
Председател на Народното събрание: 
Цецка Цачева
2018
РЕШЕНИЕ
относно проведения на 27 януари 2013 г. на­
ционален референдум
С провеждане на референдума от 27 януари 
2013 г. българската демокрация направи нова 
крачка напред. Резултатът показа, че:
 – огромна част от българските граждани 
не приемат строителството на нова ядрена 
електроцентрала в Белене;
 – мнозинството от хората не се съгласи­
ха да поемат отговорността на държавните 
институции – Парламент и правителство, 
при решаването на въпроса за посоката на 
развитие на ядрената енергетика в България;
 – Народното събрание трябва да се произ­
несе за темата на референдума в тримесечен 
срок. 
Обстоятелството, че законът е предвидил 
при участие над 20 % от избирателите въпро­
сът от допитването отново да се разгледа от 
Парламента, показва необходимостта от ново 
решение. За изпълнение на това изискване 
на закона Народното събрание на Република 
България приема следното
Р Е Ш Е Н И Е :
1. Подкрепя решението на правителството 
за спиране на проекта за строителство на 
нова ядрена електроцентрала на площадката 
„Белене“ и настоява за окончателното му 
прекратяване.
2. Настоява за ускоряване на процедурите 
по удължаване срока на експлоатация на V 
и VІ блок на АЕЦ „Козлодуй“.
3. Препоръчва на правителството да обяви 
открит международен търг за строителство 
на нова ядрена мощност от поколение 3+ на 
площадка „Козлодуй“.
Решението е прието от 41-ото Народно съб­
рание на 27 февруари 2013 г. и е подпечатано 
с официалния печат на Народното събрание.
Председател на Народното събрание: 
Цецка Цачева
2033
ПРЕЗИДЕНТ 
НА РЕПУБЛИКАТА
УКАЗ № 44
На основание чл. 98, т. 7 от Конституцията 
на Република България във връзка с чл. 6, 
ал. 3 от Закона за отнемане в полза на дър­
жавата на незаконно придобито имущество
П О С Т А Н О В Я В А М :
Назначавам Лилиана Тотева Терзиева за 
член на Комисията за отнемане на незаконно 
придобито имущество.
Издаден в София на 1 март 2013 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Диана Ковачева
2097
МИНИСТЕРСКИ СЪВЕТ
РЕШЕНИЕ № 124
ОТ 22 ФЕВРУАРИ 2013 Г.
за изменение и допълнение на Решение № 693 
на Министерския съвет от 2011 г. (ДВ, бр. 73 
от 2011 г.) за предоставяне на концесия за до­
бив на подземни богатства по чл. 2, ал. 1, т. 6 
от Закона за подземните богатства – скално­
облицовъчни материали – гнайсошисти, от 
находище „Чатала“, разположено в земли­
щето на с. Железино, община Ивайловград, 
област Хасково
 На основание чл. 54, ал. 4 и 5 във връзка 
с чл. 6, ал. 3 и чл. 29 от Закона за подземни­
те богатства и мотивирано предложение на 
министъра на икономиката, енергетиката и 
туризма
ОФИЦИАЛЕН РАЗДЕЛ